stanford-oval/wikipedia huggingface dataset:
Luettelo vuonna 1997 kuolleista henkilöistä
Lokakuu

2. lokakuuta – Jussi Ylätalo, suomalainen kuvataiteilija ja pilapiirtäjä (s. 1936)
4. lokakuuta – Gunpei Yokoi, japanilainen pelisuunnittelija (s. 1941)
5. lokakuuta – Bernard Yago, norsunluurannikkolainen roomalaiskatolinen arkkipiispa ja kardinaali (s. 1916)
10. lokakuuta – Ragnar Granvik, suomalainen poliitikko ja kunnallisneuvos (s. 1910)
12. lokakuuta – John Denver, yhdysvaltalainen muusikko (s. 1943)
13. lokakuuta – József Balázs, unkarilainen kirjailija ja elokuvakäsikirjoittaja (s. 1944)
13. lokakuuta – Richard Mason, brittiläinen kirjailija (s. 1919)
16. lokakuuta – Matti Peltonen, suomalainen jääkiekkoilija (s. 1941)
17. lokakuuta – Tuuli Reijonen, suomalainen kirjailija (s. 1904)
21. lokakuuta – Aale Tynni, suomalainen runoilija, kriitikko ja suomentaja (s. 1913)
24. lokakuuta – Don Messick, yhdysvaltalainen vatsastapuhuja ja ääninäyttelijä (s. 1926)
24. lokakuuta – Terho Sakki, suomalainen kuvanveistäjä (s. 1930)
28. lokakuuta – Klaus Wunderlich, saksalainen muusikko (s. 1931)
29. lokakuuta – Anton Szandor LaVey, yhdysvaltalainen Saatanan kirkon perustaja (s. 1930)
30. lokakuuta – Samuel Fuller, yhdysvaltalainen elokuvaohjaaja (s. 1912)
30. lokakuuta – Irja Hyppönen, suomalainen kirjailija (s. 1922)
31. lokakuuta – Taisto Kangasniemi, suomalainen painija (s. 1924)
31. lokakuuta – Oskar Reponen, suomalainen toimittaja ja kirjailija (s. 1928)
Marraskuu

5. marraskuuta – Eero Ekqvist, suomalainen kirjailija (s. 1911)
6. marraskuuta – Isaiah Berlin, latvialais-brittiläinen filosofi ja historioitsija (s. 1909)
6. marraskuuta – Anne Stine Ingstad, norjalainen arkeologi (s. 1918)
8. marraskuuta – Stellan Arvidson, ruotsalainen poliitikko, kirjailija ja kirjallisuudentutkija (s. 1902)
9. marraskuuta – Carl Gustav Hempel, saksalainen tieteenfilosofi (s. 1905)
9. marraskuuta – Helenio Herrera, argentiinalainen jalkapalloilija ja valmentaja (s. 1910)
11. marraskuuta – Rodney Milburn, yhdysvaltalainen aitajuoksija ja olympiavoittaja (s. 1950)
12. marraskuuta – Carola Stgandertskjöld-Liemola, suomalainen laulaja (s. 1941)
14. marraskuuta – Alba de Céspedes, kuubalais-italialainen kirjailija (s. 1911)
14. marraskuuta – Eddie Arcaro,  yhdysvaltalainen hevosurheilija (s. 1916)
15. marraskuuta – Saul Chaplin, yhdysvaltalainen elokuvamusiikin säveltäjä (s. 1912)
15. marraskuuta – Dmitry Hintze, suomalainen pianisti ja pianopedagogi (s. 1914)
15. marraskuuta – Halfdan Nylander, suomalainen kirjailija (s. 1913)
19. marraskuuta – Timo Antero Silvennoinen (”Salomon”), suomalainen laulaja, säveltäjä ja sanoittaja (s. 1949)
20. marraskuuta – Zack Clayton, yhdysvaltalainen koripalloilija ja nyrkkeilytuomari (s. 1913 tai 1917)
20. marraskuuta – Ambrose Papaiah Yeddanapalli, intialainen roomalaiskatolinen piispa (s. 1914)
21. marraskuuta – Julian Jaynes, yhdysvaltalainen psykologi (s. 1920)
22. marraskuuta – Michael Hutchence, australialainen muusikko (”INXS”) (s. 1960)
25. marraskuuta – Kaarina Koivisto, suomalainen aformismikirjailija (s. 1918)
25. marraskuuta – Monique Andrée Serf (”Barbara”), ranskalainen runoilija, laulaja ja lauluntekijä (s. 1930)
26. marraskuuta – Reino Markkula, suomalainen muusikko ja lauluntekijä (liikenneonnettomuus Vantaalla) (s. 1928)
29. marraskuuta – Heikki Savolainen, suomalainen telinevoimistelija (s. 1907)
30. marraskuuta – Kathy Acker, yhdysvaltalainen kirjailija ja feministi (s. 1947)
marraskuussa – Farpi Vignoli, italialainen kuvanveistäjä ja olympiavoittaja (s. 1907)
Joulukuu

1. joulukuuta – Heikki "Hessu" Reijonen, suomalainen liikemies ja manageri (s. 1945)
3. joulukuuta – Juri Sotnik, venäläinen lasten- ja nuortenkirjailija (s. 1914)
5. joulukuuta – Rudolf Bahro, itäsaksalainen kirjailija, filosofi ja toisinajattelija (s. 1935)
6. joulukuuta – Willy den Ouden, alankomaalainen uimari ja olympiavoittaja (s. 1918)
7. joulukuuta – Eila Peitsalo, suomalainen näyttelijä (s. 1931)
18. joulukuuta – Chris Farley, yhdysvaltalainen näyttelijä ja koomikko (s. 1964)
21. joulukuuta – Kauko Oikarinen, suomalainen maastohiihtäjä (s. 1922)
24. joulukuuta – Laila Kantola, suomalainen kirjailija (s. 1902)
24. joulukuuta – Toshirō Mifune, japanilainen näyttelijä (s. 1920)
Southern Conference

| Southern Conference |
| --- | --- |

Laji:  20 urheilulajia
Maa(t):  Yhdysvallat
Liitto):  NCAA
Perustettu:  1921
Sarjataso:  Divisioona I
Aiheesta muualla
Sivusto
Southern Conference (lyh. SoCon) on NCAA:n I-divisioonaan kuuluva korkeakoulujen konferenssi. Konferenssiin kuuluu 10 yliopistoa ja 20 eri urheilulajia. Konferenssin päämaja sijaitsee Etelä-Carolinan Spartanburgissa ja se on perustettu vuonna 1921. Konferenssi on yksi yhdestätoista I-divisioonan alemmasta Football Championship Subdivision-konferenssista.
Keskinen

Keskinen voi viitata:
Sukunimenä

Keskinen on seuraavien suomalaisten sukunimi:
A-J Keskinen (s. 1986), laulaja ja muusikko, Heijaste-yhtyeen jäsen
Esa Keskinen (s. 1965), jääkiekkoilija ja jääkiekkovalmentaja
Gary Keskinen (oik. Tuomas Mikael Keskinen, s. 1980), kitaristi
Heikki Keskinen (1959–2021), muusikko, kapellimestari, säveltäjä ja sovittaja
Hulda Keskinen (1893–1955), näyttelijä
Jere Keskinen (s. 1999), seiväshyppääjä
Jonna Keskinen (s. 1982), näyttelijä, Jouko Keskisen tytär
Jorma Keskinen, aerosolifysiikan professori
Jouko Keskinen (s. 1950), näyttelijä
Juho Keskinen (s. 1983), futsalmaalivahti
Kalle Keskinen (s. 1980), tapahtumapromoottori ja ralliautoilija
Kyösti Keskinen (1927–2014), raviohjastaja ja -valmentaja
Martti Keskinen (s. 1939), raviohjastaja ja -valmentaja
Matias Keskinen (1922–1997), kansantaiteilija, valokuvaaja, elokuvantekijä ja kuvanveistäjä
Merja Keskinen (s. 1959), tekstiilitaiteilija
Oiva Keskinen (s. 2004), jääkiekkoilija
Olavi Keskinen (1918–1992), kirjailija ja pakinoitsija
Olli Keskinen (s. 1966), näyttelijä ja televisiojuontaja
Pentti Keskinen (Pentti Paja, Eino Sakari, 1932–2019), kirjailija ja opettaja
Raimo Keskinen (1935–2007), fyysikko ja tähtitieteilijä
Risto Keskinen (1924–2014), tekniikantutkija, professori
Sanna Keskinen (s. 1974), päätoimittaja
Soili Keskinen (s. 1949), kasvatustieteen emeritaprofessori
Suvi Keskinen (s. 1961), yhteiskuntatieteilijä ja professori
Sylvi Keskinen (myöh. Weintraub, 1933–2013), aitajuoksija
Toivo Keskinen (1921–2013), talousneuvos ja kauppias
Topi Keskinen (s. 2003), jalkapalloilija
Usko Keskinen (1932–2001), näyttelijä, teatterinjohtaja ja -ohjaaja
Vesa Keskinen (s. 1967), Veljekset Keskinen Oy:n toimitusjohtaja.
Järviä

Keskinen, järvi Asikkalassa
Keskinen, järvi Hankasalmen Halttulassa
Keskinen, järvi Hankasalmella lähellä rautatieasemaa
Keskinen, järvi Hartolassa
Keskinen, järvi Heinolassa ja Sysmässä
Keskinen, järvi Jyväskylän Tikkakoskella
Keskinen, järvi Jämsän Hallissa
Keskinen, järvi Jämsän Runttimäellä
Keskinen, järvi Konnevedellä
Keskinen, järvi Kuhmoisten Jyrkysenkulmalla
Keskinen, järvi Kuhmoisten Kylämässä
Keskinen, järvi Kyyjärvellä
Keskinen, järvi Laukaassa
Keskinen, järvi Lemillä
Keskinen, järvi Luumäellä
Keskinen, järvi Multian Linnankylässä
Keskinen, järvi Pertunmaan Hyväniemessä
Keskinen, järvi Pertunmaan Kuortissa
Keskinen, järvi Rautalammilla
Keskinen, järvi Ruovedellä
Keskinen, järvi Tammelassa
Keskinen, järvi Toivakan Kankaisilla
Keskinen, laajemman Maunosen osa Toivakan Huikossa
Keskinen, järvi Uuraisissa
Keskinen, järvi Ähtärissä ja Alajärvellä
Keskinen, järvi Äänekoskella
Keskinen-Pylppynä, järvi Porissa ja Laviassa.
Muita merkityksiä

Ravikeskus Keskinen, Ylivieskassa toimiva ravirata
Veljekset Keskinen on tavaratalo Tuurin kylässä Alavudella, Etelä-Pohjanmaalla.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Southwestern Athletic Conference

| Southwestern Athletic Conference |
| --- | --- |

Laji:  18 urheilulajia
Maa(t):  Yhdysvallat
Liitto):  NCAA
Perustettu:  1920
Sarjataso:  Divisioona I
Aiheesta muualla
Sivusto
Southwestern Athletic Conference (lyh. SWAC) on NCAA:n I-divisioonaan kuuluva korkeakoulujen konferenssi. Konferenssiin kuuluu 12 yliopistoa ja 18 eri urheilulajia. Konferenssin päämaja sijaitsee Alabaman Birminghamissa ja se on perustettu vuonna 1920. Konferenssi on yksi yhdestätoista I-divisioonan alemmasta Football Championship Subdivision-konferenssista.
America East Conference

| America East Conference |
| --- | --- |

Laji:  18 urheilulajia
Maa(t):  Yhdysvallat
Liitto):  NCAA
Perustettu:  1979
Sarjataso:  Divisioona I
Aiheesta muualla
Sivusto
America East Conference (lyh. AmEast) on NCAA:n I-divisioonaan kuuluva korkeakoulujen konferenssi. Konferenssiin kuuluu yhdeksän yliopistoa ja 18 eri urheilulajia. Konferenssin päämaja sijaitsee Massachusettsin Bostonissa ja se on perustettu vuonna 1979. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Fredrik Engelke

Fredrik Engelke (14. syyskuuta 1848 Halmstad, Ruotsi – 7. heinäkuuta 1906 Nättarby, Blekinge) oli ruotsalainen piirustuksen opettaja, virsirunoilija ja hengellisten laulukirjojen julkaisija.
Engelke kävi koulua kotikaupungissaan. Hän koki hengellisen murroksen rippikouluaikanaan. Hän aikoi opiskella papiksi, mutta joutui heikon terveyden vuoksi luopumaan tästä. Hän opiskeli Tukholman Taideakatemiassa piirustuksen opettajaksi 1869–1875 ja hänestä tuli Halmstadin oppikoulun piirustuksen opettaja. Hän oli kuitenkin huonon kuulonsa takia virkavapaalla vuodesta 1900 alkaen.
Engström liittyi uusevankeliseen herätykseen ja myöhemmin Ruotsin lähetysliittoon (Svenska Missionsförbundet). Opettajantyönsä ohella hän oli kiinnostunut pyhäkoulutoiminnasta, hän oli myös laulujen runoilija ja kääntäjä ja julkaisi pyhäkouluihin tarkoitettuja laulukokoelmia. Hän julkaisi vuosina 1871–1875 kuusi vihkoa nimellä Lofsånger och Andeliga Wisor i nådene. Laulut näissä vihkoissa välittivät herrhutismin perintöä ja uskonnäkemystä ja monet hänen laulunsa ovat olleet suosittuja ruotsalaisissa vapaissa kirkkokunnissa.
Engelke on muokannut ja laajentanut Lina Sandellin laulua "Tryggare kan ingen vara" ("Kun on turva Jumalassa") laulukirjassaan Lofsånger och Andeliga Wisor, vihko 4 1873. Hän muokkasi laulun 3. säkeistön loppua ja 1. säkeistöä muuttamalla sanat ”de kristnas lilla skara” muotoon ”Guds lilla barnaskara”. Lina Sandell hyväksyi nämä muutokset ja samalla laulu sai enemmän lasten laulun luonnetta. Mutta Sandell ei hyväksynyt Engelken viittä lisäsäkeistöä, joista tosin yksi säkeistö ("Se han räknar håren alla, Som från deras hufvud falla!" - - ) säilyi joissakin laulukirjoissa. Virren Suomen evankelis-luterilaisen kirkon virsikirjassa oleva 4. säkeistö lienee Engelken lisäys.
Engelke on kääntänyt englannista ruotsiksi Charles Seymour Robinsonin laulun ”Savior, I follow on” ja julkaisi sen kokoelmassaan På vägen hem 1883. Laulu julkaistiin myös useissa kokoelmissa, joiden laulut olivat tosin yhtä lailla tarkoitettuja aikuisille kun lapsille. Se on Ruotsin kirkon virsikirjan virsi 278 "Käy, Vapahtajani, johdattamaan" (suom. Pekka Kivekäs 1998, säv. Lowell Mason 1856).
Big West Conference

| Big West Conference |
| --- | --- |

Laji:  21 urheilulajia
Maa(t):  Yhdysvallat
Liitto):  NCAA
Perustettu:  1969
Sarjataso:  Divisioona I
Aiheesta muualla
Sivusto
Big West Conference (lyh. Big West) on NCAA:n I-divisioonaan kuuluva korkeakoulujen konferenssi. Konferenssiin kuuluu 11 yliopistoa ja 21 eri urheilulajia. Konferenssin päämaja sijaitsee Kalifornian Irvinessä ja se on perustettu vuonna 1969. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Hans Emanuel Öberg

Hans Emanuel Öberg (1. maaliskuuta 1893 Nora, Ångermanland, Ruotsi – 29. tammikuuta 1969 Örnsköldsvik, Ruotsi) oli ruotsalainen luterilainen pappi ja virsirunoilija.
Öberg valmistui ylioppilaaksi Uppsalassa Fjellstedin koulusta (Fjellstedska skolan) ja opiskeli sen jälkeen Göteborgin korkeakoulussa. Hän valmistui teologian kandidaatiksi 1918 ja vihittiin papiksi samana vuonna. Hän toimi komministerina Junselen seurakunnassa ja kirkkoherrana Sidensjön seurakunnassa Härnösandin hiippakunnassa. Hänet nimitettiin ylimääräiseksi hovisaarnaajaksi 1944.
Vuonna 1934 Öberg kirjoitti virren "Herre, jag vill bida stilla vid din port". Se julkaistiin otsikolla "Vid Herrens port" (Herran portilla) Härnösandin hiippakunnan kuukausilehdessä 1935. Ruotsin kirkon vuoden 1986 virsikirjassa se on virsi 206. Ruotsin kirkon suomenkielisessä virsikirjassa sen teksti "Portillesi, Herra, odottamaan jään" on Anna-Maija Raittilan 1996 tekemä käännös.
Metro Atlantic Athletic Conference

| Metro Atlantic Athletic Conference |
| --- | --- |

Laji:  25 urheilulajia
Maa(t):  Yhdysvallat
Liitto):  NCAA
Perustettu:  1980
Sarjataso:  Divisioona I
Aiheesta muualla
Sivusto
Metro Atlantic Athletic Conference (lyh. MAAC) on NCAA:n I-divisioonaan kuuluva korkeakoulujen konferenssi. Konferenssiin kuuluu 13 yliopistoa ja 25 eri urheilulajia. Konferenssin päämaja sijaitsee New Jerseyn Edisonissa ja se on perustettu vuonna 1980. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Johan Hjertén

Johan Hjertén (7. heinäkuuta 1781 Hjärttorp, Od, Länsi-Götanmaa – 10. helmikuuta 1835) oli ruotsalainen luterilainen pappi ja virsirunoilija.
Hjertén oli rusthollarin poika, ja valitsi sukunimen syntymäpaikkansa mukaan. Hän valmistui ylioppilaaksi Uppsalassa vuonna 1805 ja vihittiin papiksi 1806. Hänestä tuli Ulricehamnin lähellä olevan Hällstadin seurakunnan komministeri vuonna 1816 ja kirkkoherra 1826.
Hän osallistui 1800-luvun alun virsikirjan uudistustyöhön lähettämällä 39 virttä J O. Wallinin johtamalle virsikirjakomitealle. Wallin muokkasi niitä, ja kuusi niistä tuli vuoden 1819 virsikirjaan. Vuoden 1986 virsikirjassa on jäljellä Hjerténin kirjoittamia säkeistöjä virressä 274 ”Jesus, gör mig så till sinnes”. Hjerténin virressä on alkuaan ollut viisi säkeistöä, mutta virsikirjassa niistä on 4. ja 5. säkeistö virren 1. ja 2. säkeistöinä. Muut säkeistöt ovat Wallinin kirjoittamia.
Virsi oli suomenkielisenä Luulajan virsikirjan virsi 392 ”Jeesus, sydämeeni paina Sinun pyhä mielesi” Per Boremanin vuonna 1946 tekemänä suomennoksena. Vuoden 2002 virsikirjassa virren suomenkielinen teksti ”Jeesus, auta että aina nöyrin mielin palvelen” on Anna-Mari Kaskisen vuonna 1998 tekemä käännös.
Korporaali

Öylättitarjotin ja viinimalja korporaalin päällä
Korporaali on läntisissä kirkossa messun aikana alttarilla käytettävä neliön muotoinen liina. Sen päälle asetetaan ehtoollisaineet, öylätit ja viini, pateenilla ja kalkissa. Korporaaliin on yleensä kirjailtu risti tai jokin muu ehtoolliseen liittyvä symbolinen kuvio. Korporaaliliinalla on vain ne lahjat, jotka erotetaan pyhitettäviksi ja ehtoollisaterialla jaettaviksi.
Korporaali levitettynä alttarille ennen kuin ehtoolisvälineet, pateeni ja kalkki on nostettu sen päälle.
Korporaali symboloi Kristuksen käärinliinaa ja sen käyttö liittyy reaalipreesensiin. Sen voidaan nähdä myös kuvaavan Jeesuksen kapaloliinoja Betlehemin seimessä. Korporaalia käytetään katolisessa kirkossa, sekä usein luterilaisessa kirkossa ja anglikaanisessa kirkossa. Suomen evankelis-luterilaisen kirkon piispainkokouksen hyväksymässä Jumalanpalveluksen oppaassa korporaali mainitaan ehtoollisen vietossa tarvittavien ja käytettävien välineiden joukossa.
Korporaalia säilytetään laskostettuna bursan sisällä tai bursan puuttuessa sitä pidetään kalkin päälle asetetun pallan ja kalkkiliinan päällä. Korporaali on perinteiseti taitettu 3x3 taitoksilla siten, että se mahtuu taitettuna bursaan tai kalkin päälle.
Korporaali alttaripydällä. Kuvassa näkyy korporaalin taitokset
Korporaali osin taitettuna
Korporaali toiseen kertaan taitettuna
Korporaali edelleen taitettuna
Perinteisesti korporaali levitetään alttari­pöydälle siten, ettei se jää roikkumaan alttarin laidan yli. Korporaali asetetaan alttaripöydälle kokoontaitettuna ja avataan alttaripöydällä. Sitä ei lievitellä auki ilmassa. Samoin se ehtoollisen jälkeen taitetaan kokoon alttaripöydällä ja asetetaan bursaan tai kalkkiliinalla peitetyn kalkin päälle.
Korporaali taitettuna valmiiksi bursaan laittamista varten
Laurentius Jonae Gestritius

Laurentius Jonae Gestritius  (s. mahd. 1497, k. 1597 tai 1598) oli ruotsalainen pappi ja virsirunoilija.
Elämä

Laurentius Jonae oli kotoisin Gästriklandista ja hänet tunnettiin sen mukaan latinalaistetulla nimellä Gestritius. Hänen tiedetään tulleen 1577 kirkkoherraksi Ångermanlandin Reselen seurakuntaan ja olleen vuodesta 1589 alkaen Härnösandin kirkkoherrana sekä osallistuneen 1593 Upsalan kokoukseen, jossa hän oli yksi kokouksen päätöksen allekirjoittajista.
Hän oli virsirunoilija, julkaisi virsiä sekä ruotsinsi ja muokkasi vanhoja latinankielisiä hymnejä, joista tunnetuin on ”Puer natus in Betlehem”, Ruotsin kirkon virsikirjan virsi 130 ”Taivaalla tähti välkehti”  sekä saksankielisiä, reformaation hengessä kirjoitettuja virsiä. Hän kirjoitti myös itse virsiä ja hänen kirjoittamiaan virsiä ja saarnoja julkaistiin 1591 sekä 1619, jolloin hänen pojanpoikansa, Haquinus Laurentii Rhezelius julkaisi ne otsikolla ”Någre psalmer, andelige wijsor och loffsonger”.
Ruotsin kirkon virsikirjassa on yksi hänen kirjoittamansa virsi, ”Saan, Herra, rauhan mieleeni” (O Gudh, det är en hjertans tröst) virsi 403 (Suom, Elias Lönnrot 1868, uud. suom. Pekka Kivekäs 1995). Se on ollut myös Suomen evankelis-luterilaisen kirkon virsikirjassa, vuoden 1938 virsikirjassa virsi 193, Nyt kokoon tulleet, Jumala" mutta ei enää vuoden 1986 virsikirjassa.
Per Olof Nyström

Per Olof Nyström
Per Olof Nyström (24. syyskuuta 1764 Ystad, Skoone, Ruotsi – 15. heinäkuuta 1830 Karlskrona, Blekinge) oli ruotsalainen juristi ja virsirunoilija.
Nyström valmistui 16-vuotiaana ylioppilaaksi Lundissa.Suoritettuaan lainopillisen tutkinnon hän muutti Tukholmaan, missä hän työskenteli Svean hovioikeudessa kanslistina, notaarina sekä ajoittain tuomarina maaseudulla. Hän sai viran amiraaliteettikollegiossa ja hänet ylennettiin vuonna 1825 kuninkaallisen laivaston ylikomisaariksi Karlskronaan. Hänet nimitettiin vielä amiraliteetin kamarineuvokseksi.
Nyström oli kirjoittanut nuorena kaunokirjallisia teoksia ja runoja ja saanut näistä myös menestystä, tosin julkaisematta yhtään teosta. Hänellä oli voimakas itsekritiikki ja hän poltti ennen kuolemaansa suuren osan käsikirjoituksistaan.
Kaksi hänen virttään julkaistiin J. O. Wallinin muokkaamina vuoden 1819 virsikirjassa. Toinen niistä on vuoden 1986 virsikirjassa, virsi 209 "O Gud, all sannings källa". Se on ollut paljon käytetty virsi ja sen teksti on säilynyt kieliasultaan muuttumattomana vuodesta 1814.
Vuonna 1972 ilmestyneessä ns. Luulajan virsikirjassa se oli virsi 336 "Mä uskon lupauksees, Sä lähde totuuden" Per Boremanin käännöksenä. Vuoden 2002 virsikirjassa se on Niilo Rauhalan vuonna 1998 tekemänä suomennoksena "Saan Herraan aina luottaa, hän, lähde totuuden.
Augusta Lönborg

Augusta Charlotta Lönborg, s. Nordberg (11. toukokuuta 1862 Mariestad, Ruotsi − 1. marraskuuta 1900) oli ruotsalainen opettaja, runoilija sekä laulujen ja virsien kirjoittaja.
Lönborg oli yksinhuoltajaäidin tytär. Hän sai isoisänsä sukunimen Nordberg. Hän valmistui opettajaksi Skaran seminaarista 1886 ja toimi opettajana Strängnäsissä ja Uppsalassa. 1897 hän solmi avioliiton dosentti Sven Lönborgin kanssa, mutta kuoli jo kolmen vuoden kuluttua.
Nimimerkillä "Aster" hän kirjoitti Barnavännen-lehteen runoja ja uskonnollisia artikkeja, joista osa julkaistiin hänen kuolemansa jälkeen nimellä Convolver vuonna 1901.
Lönborgin tunnetuin laulu on "Långt bortom rymder vida". Se julkaistiin Barnavännen-lehdessä 26. syyskuuta 1895. Laulu tuli pian suosituksi etenkin vapaakirkkojen piirissä. Se on Ruotsin kirkon virsikirjan ekumeenisessa oassa virsi 212, sen sävelmä on Julius Dahlöfin sävelmä vuodelta 1906. Julius Dahlöf oli ruotsalainen urkuri ja laulunjohtaja, joka toimi muun muassa Oslossa ja Michiganissa, USA:ssa. Sävelmän Dahlöf on kirjoittanut 1906 USA:ssa.
Lönborgin laulu on suomennettu 1900-luvun alussa, mutta sen suomentajaa ei tunneta. Se on Hengellisessä laulukirjassa laulu 508 "Yllä ei ääret taivaan". Ruotsin kirkon virsikirjan teksti on Pekka Kivekkään 1998 tekemä käännös "Kauemmas avaruutta käy rukouksen tie". Se on myös Seurakunta laulaa - kirjassa laulu 262.
Ivy League

| Ivy League |
| --- | --- |

Laji:  32 urheilulajia
Maa(t):  Yhdysvallat
Liitto):  NCAA
Perustettu:  1983
Sarjataso:  Divisioona I
Aiheesta muualla
Sivusto
Ivy League on NCAA:n I-divisioonaan kuuluva korkeakoulujen konferenssi. Konferenssiin kuuluu kahdeksan yliopistoa ja 32 eri urheilulajia. Konferenssin päämaja sijaitsee New Jerseyn Princetonissa ja se on perustettu vuonna 1954. Konferenssi on yksi yhdestätoista I-divisioonan alemmasta Football Championship Subdivision-konferenssista.
Ivy League -yliopistojen sijainnit.
Ivy Leaguen yliopistot ovat Brownin yliopisto, Columbian yliopisto, Cornellin yliopisto, Dartmouth College, Harvardin yliopisto, Pennsylvanian yliopisto, Princetonin yliopisto ja Yalen yliopisto. Kaikki ne saavat lahjoituksina runsaasti rahoitusta, ja ne yhdistetään akateemiseen laatuun, tiukkoihin pääsyvalintoihin ja elitismiin.
Ivy League -nimitys syntyi 1930-luvulla, kun lehtitoimittaja Caswell Adams huomasi, että näiden kahdeksan kampuksen ulkoseinät olivat köynnösten peitossa. Samanlaisia köynnöksiä on tosin muissakin yliopistoissa, sillä muratin istutus oli 1800-luvun lopulla yleinen seremonia yliopistojen kampuksilla. Alun perin nimitystä ei käytetty tavallisesti viittaamaan näiden kahdeksan opiston akateemiseen laatuun, vaan maan kaakkoisosien yliopistojen urheiluliigoihin, joita ne hallitsivat. Koulut muodostavat yliopistourheilujärjestö NCAA:n konferenssin, joka perustettiin vuonna 1954. Konferenssin joukkueet ja urheilijat kilpailevat lajeissaan NCAA:n Division I -tasolla.
Ivy League -yliopistoihin on tullut 2010-luvun alussa vuosittain 20 000 – 40 000 hakemusta. Noin 10 prosenttia hakemuksista hyväksytään. Naisten osuus opiskelijoista on noussut hiukan korkeammaksi kuin miesten. Myös opiskelijakunnan rodullinen monimuotoisuus on moninkertaistunut 1950-luvun jälkeen.
Kolme rikkainta yliopistoa ovat Harvard, Yale ja Princeton, ja niillä on siksi myös parhaat tilat, opettajat ja palvelut. Harvard sai vuonna 2011 lahjoituksina 32 miljardia dollaria, kun esimerkiksi Brown sai vain 2,5 miljardia.
Jäsenet

| Vaakuna | Instituutio | Sijainti | Perustamisen uskonnollinen sidos | Kokopäiväisiä opiskelijoita | Perustettu |
| --- | --- | --- | --- | --- | --- |
|  | Brownin yliopisto | Providence, Rhode Island | baptismi (sabbataarisuus) | 7 595 | 1764 nimellä College of Rhode Island |
|  | Columbian yliopisto | New York, New York | anglikaanisuus | 23 813 | 1754 nimellä King's College |
|  | Cornellin yliopisto | Ithaca, New York | sitoutumaton | 20 299 | 1865 |
|  | Dartmouth College | Hanover, New Hampshire | puritanismi / kongregationalismi | 5 744 | 1769 |
|  | Harvardin yliopisto | Cambridge, Massachusetts | puritanismi / kongregationalismi; myös unitarismi | 19 779 | 1636 nimellä Harvard College vuonna 1638 |
|  | Pennsylvanian yliopisto | Philadelphia, Pennsylvania | episkopalismi | 23 305 | 1740 nimettiin Academy of Philadelphia vuonna 1749 |
|  | Princetonin yliopisto | Princeton, New Jersey | presbyteriaaninen | 6 831 | 1746 nimellä College of New Jersey |
|  | Yalen yliopisto | New Haven, Connecticut | puritanismi / kongregationalismi | 11 359 | 1701 nimellä Collegiate School |
Negridinen rotu

”Afrikkalaisia kansoja”: tummaihoisia afrikkalaisia kuvattuna saksalaisessa Meyers Konversations-Lexikonissa (1885–1890).
Negridinen rotu on ulkoisiin fyysisiin ominaisuuksiin perustuva historiallinen käsite, jolla viitataan tummaihoisiin yleensä Afrikasta lähtöisin oleviin ihmisiin. Australian ja Uuden-Guinean alkuperäiskansoja saatettiin myös luokitella tähän rotuun ihon tumman värin vuoksi. Luokitusta pidetään nykyisin vanhentuneena, koska sillä ei ole geneettistä pohjaa.